
PÄEVAKORRAS:

1. Hoolekogu esimehe, aseesimehe ja protokollija valimine
2. Kuusalu Keskkooli hoolekogu põhimääruse läbivaatamine

3. 2011/2012 õ.-a. tööplaani kinnitamine

1. Direktor juhatab koosoleku sisse. Kuusalu Keskkooli hoolekogu koosseis on kinnitatud 03. novembril Kuusalu Vallavalitsuse korraldusega nr 835. Hoolekogu on 9- liikmeline ja nüüd tuleb valida meil hoolekogu esimees. Esitati kaks kandidaati: Maria Trei ja Jüri Rebane. Toimus hääletamine. J. Rebane sai 1 hääle ja M. Trei sai 5 häält, seega Maria  Trei osutus valituks. Edasi juhatas koosolekut juba värske esimees Maria Trei. Toimus aseesimehe valimine. Seati üles Raul Valgiste kandidatuur. Kuna Raul puudus, siis helistas Maria Trei talle ja küsis, kas ta on nõus kandideerima aseesimehe kohale. Ta oli sellega nõus. Siis esitati veel kandidaadiks Margus Soom, kes ei soovinud kandideerida ja võttis oma kandidatuuri tagasi. Toimus hääletamine. Kõik olid ühehäälselt Raul Valgiste poolt, seega valiti aseesimeheks Raul Valgiste. Nüüd valiti protokollija. Esitati kaks kandidaati: Piret Kamber ja Kai Sinisalu. Toimus hääletamine, kuna mõlemad kandidaadid said võrdselt kolm häält, siis viimase otsustava hääle andis esimees Maria Trei. Tema hääletas Kai Sinisalu poolt, seega osutus protokollijaks valituks Kai Sinisalu, kes asus seejärel oma tööd tegema.  
2. Kuusalu Keskkooli hoolekogu kehtiva põhimääruse ülevaatamine. V. Sats luges ette ja tutvustas uutele liikmetele. Hoolekogu otsustas: 

· Kogu tekstist võtta maha nimetus „linnavolikogu”

· Punktis 3.15 kirjutada sisse sõna „võimalusel”.
· Punktis 4 korrigeerida numeratsiooni

· Punktis 6.10 lisada lõppu lause: „Koosolekult puuduv hoolekogu liige võib oma otsustuse esitada kirjalikult”.

· Punktis 6.11 lõikes 10 asendada sõna „esimehe asetäitja” sõnaga „aseesimees”

· Punktis 8.1 asendada „viie” sõnaga „kümne”

· Punktis 8.2 asendada „lõikes 1” sõnadega „punktis 8.1” ja sõna „kümne” sõnadega „ühe kuu”.
3. Tööplaani kinnitamine. Tööplaanis peab olema sees eelarveprojekti tutvustamine direktori poolt, samuti võiks jätkata õppe- kasvatustööga seotud küsimuste arutamist vajadusel. Eelnevates hoolekogudes on arutatud õpilase õppimist ja käitumist ka hoolekogu liikmete ees ja sellest on olnud kasu. Õpilane on oma suhtumist õppetöösse parandanud, kuid tihti ei ole ka see kandnud vilja. Alati oleneb konkreetsest lapsest ja tema juhtumist. Koolil on sellel õppeaastal märtsis 2012 vaja esitada uus sisehindamisaruanne, ka seda peab enne hoolekogus tutvustama. Õppekava üldosa vajab samuti hoolekogus tutvustamist ja arvamuse avaldamist. M.Soom tegi veel rida ettepanekuid, mida võiks hoolekogus teha. Võiks korraldada uutele lapsevanematele ekskursiooni koolimajas klassiruumides, seda pooldasid ka põhikooli lapsevanemad. I. Keerma tegi ettepaneku, et tutvustada koolimaja võiks ka klassikoosolekutel, sest paljud vanemad ei satu igapäevaselt kooli ja nad ei teagi, kus nende lapsed õpivad, mis on tingimused jne. M. Soomi ettepanek: Hoolekogu võiks oma koosolekutele kutsuda ka volikogu hariduskomisjoni liikmeid või teiste valla koolide esindajaid. M. Soomi ettepanek: Kolga Lasteaias käivale lapsele, keda valmistatakse ette kooliküpseks ja  Kuusalu Lasteaias käivale lapsele võiks olla samasugused reeglid, nõudmised testid lastele võiks ühtsustada. Lapsevanemale on ju kooli valik vaba ja siis oleks lapsel lihtsam enne kooli oma teadmisi näidata selle kooli spetsialistidele, kuhu laps õppima asub. M. Soomi ettepanek: Koolimütsi projekt Kuusalu Keskkooli. Kõikidele 1. klassi astujatele kingib kool mütsi. Hakata koostama statuuti, küsida laste arvamust, tahet, hakata tegelema uuringutega jne.  Otsustati: Tööplaan kinnitada vastavalt:  18.01. 2012 algusega kell. 18.00 toimub järgmine hoolekogu koosolek, Päevakorras: eelarveprojekti tutvustamine, vajadusel õppe- kasvatustööga tegelemine,  07.03.2012 algusega kell 18.00 sisehindamise aruanne ja õppekava üldosa tutvustamine direktori poolt  ja viimane koosolek jätta lahtiseks ja valdkond samuti
Koosoleku juhataja hoolekogu esimees Maria Trei: .............................

